Kinders | SkalkSkryf
« Evol en die Crazies
Wolf en Rooikappie »
Mei 13, 2009 deur Louwie
Hierdie skrywe kan ook gaan onder die hoof: Dinge wat my baie erg ontstel.
Hier by ons is die afgelope tyd twee gevalle aangemeld van iemand wat probeer het om klein dogtertjies van hulle ma af weg te lok met die doel om hulle te ontvoer. Dit is kinders van 4 en 5 jaar oud.
Wat gaan in 'n mens se kop aan wat sulke goed doen? Kan 'n mens hulle mense noem as hulle nie eers 'n greintjie deernis met 'n klein, onskuldige kind kan voel nie, as hulle kinders soos diere behandel?
Nee, die meeste normale mense sal nie eers 'n dier so behandel nie. Dus kan 'n mens sê dat hierdie gemors wat wat ons kinders bekruip nie mense kan wees nie, hulle is erger as diere, hulle is monsters. Hulle verdien om uitgewis te word soos die pes wat hulle is.
As ek 'n hond sien wat verdwaal is voel ek die dier se angs, sy verwarring. Ek voel om te huil oor sy vrees, daarom vang ons die wat nie te verward en bang is nie en gaan soek hulle huis, of vat hulle DBV toe as ons nie hulle huise kan opspoor nie. 'n Week of wat gelede het een klein en beangste dingetjie hier by ons oornag terwyl ons plakkate gaan opsit het om sy baas weer te kry. Die volgende dag is hy weer met sy mense herenig met baie trane en waai van die stert. Hoeveel te meer behoort ons dit nie met kinders te doen nie! Het hierdie mense dan geen gevoel nie. Is hulle so boos?
Hierdie kind is weg. Kyk asb na die foto, kyk weer en as jou hart nie wil breek nie, gaan sien 'n sielkundige, dadelik.
En as iemand die kind iewers gewaar, bel die Polisie, maar eers na jy die ontvoerder se harspan vermorsel het. Sulke mense behoort nie te lewe nie.